HC Sparta Praha

HC Sparta Praha je český hokejový klub, ktorý ma na konte celkovo 8 majstrovských titulov (je štvornásobným majstrom Česka a držiteľom štyroch česko-slovenských titulov). Od roku 1936, s výnimkou roku 1951, až do súčasnosti pôsobí Sparta Praha v najvyššej súťaži nepretržite. Od sezóny 2014/2015 je klub pravidelným účastníkom Hokejovej ligy majstrov.
História klubu.
Bandy hokej.
Sparta je jedným z najstarších hokejových klubov našej planéty, jej vznik sa datuje k 6.12. 1903. Vtedy prvýkrát vyšli hráči bandy hokeja na tréning na ľad pod hlavičkou AC Sparta a pod vedením Jaroslava Petráka, vtedy ešte len s gumovou loptičkou. 
Kanadský hokej.
Začiatky.
Od roku 1909 však Sparta začala definitívne hrať kanadský hokej a od tej chvíle si klub vybudoval zvučné renomé doma i v zahraničí. Medzi najznámejšie mená tejto éry patrili športoví obojživelníci Karel Pešek či Karel Koželuh, ktorí svoju vlasť okrem hokeja reprezentovali aj vo futbale a v tenise.
Do vývoja hokeja v Česku, ako aj inde v Európe, nepriaznivo zasiahli obe svetové vojny. Počas tej prvej pôsobili oddiely v značne oklieštenej zostave, po jej skončení sa hokej opäť začal rozvíjať. V novembri 1932 bola slávnostne otvorená „Štvanice“, prvý zimný štadión s umelou ľadovou plochou, kde Sparta pôsobila v podnájme spoločne s ďalšími pražskými klubmi.
V sezóne 1936/1937 sa uskutočnil premiérový ročník celoštátnej ligy, Sparta v ňom nechýbala a 3.1. 1937 dokonca v Ostrave proti Vítkoviciam odohrali vôbec prvý ligový zápas, ktorý skončil remízou 1:1. Po odohraní dvoch sezón boli ligové boje až do roku 1945 prerušené vplyvom druhej svetovej vojny. V februári 1950 Sparta prvýkrát a naposledy zostúpila. Hneď v sezóne 1950/1951 si vybojovali návrat späť medzi elitu a od tej doby už v najvyššej súťaži nikdy nechýbali.
Prvé úspechy.
V sezóne 1952/1953 získala Sparta historicky prvý majstrovský titul, keď pod vedením hrajúceho trénera Vladimíra Zábrodského ovládla finálový turnaj pred Vítkovicami a Budějovicami. Hneď o rok neskôr si radosť z triumfu zopakovali, titul obhájili o skóre pred Brnom. To už bol súčasťou tímu, ktorý niesol názov Spartak Praha Sokolovo, okrem Zábrodského aj ďalší člen All Star tímu klubu Karel Gut.
Blízko prvého miesta bola Sparta aj na jar roku 1957, na Brno nakoniec v konečnom súčte stratilia iba dva body. Významný zlom v histórii klubu nastal v roku 1962, keď sa Sparta po takmer tridsiatich rokoch delenia sa o „Štvanici“ konečne dočkala sťahovania „do svojho“. Vtedy do „Sportovní haly na holešovickém Výstavišti“. Prvý zápas v nej odohrala 11.10. 1962, keď prišiel Spartak ZKL Brno, na zápas sa prišlo pozrieť 18 a 
pol tisíc divákov.
Na prelome 60. a 70. rokov sa Sparte v lige vôbec nedarilo. Od sezóny 1968/1969 do sezóny 1972/1973 si pripísali dve šieste, dve siedme a jedno dokonca až ôsme miesto. V sezóne 1973/1974 ale nastal zvrat k lepšiemu, a to s príchodom brankára Jiřího Holečka z Košíc. Ten sa stal ako vôbec prvý gólman víťazom ankety Zlatá hokejka, ktorú vyhlasoval týždenník Gól, Sparta sa vrátila na popredné priečky a skončila druhá za Duklou Jihlava.
Pred zánikom Česko-Slovenska.
V sezónach 1976/1977 a 1977/1978 pridali sparťania do svojej medailovej zbierky ďalšie dve bronzové medaily, potom nastal v 80. rokoch ústup na priečky v strede tabuľky. Od jara roku 1986 sa liga dočkala trvalého zavedenia play-off, ktoré „Holešovičtí“ prvýkrát opustili už v štvrťfinále. Potom sa ale začali postupne posúvať nahor a v ročníku 1989/1990 dosiahli po dlhých 36 rokoch na majstrovský titul. Štvrtý triumf pridala Sparta hneď o tri roky neskôr, keď na jar roku 1993 získala posledný federálny titul.
Od rozdelenia až po súčasnosť.
V sezóne 1994/1995, keď započal svoju pät-ročnú nadvládu suverénny Vsetín, sa Praha po dlhých 57 rokoch dočkala obnovenia tradície derby medzi Spartou a Slaviou. Naposledy sa spolu pražské "S" stretli v premiérovom ligovom ročníku 1936/1937, v ktorom Slávia zostúpila a na návrat čakala až do roku 1994.
Víťaznú sériu „Valachů“ dokázali sparťania prerušiť až v sezóne 1999/2000, počas ktorej k mužstvu nastúpil tréner František Výborný. Jeho zverenci dokázali ovládnuť základnú časť a rovnako suverénne prešli aj vyraďovacími boji, v ktorých neutrpeli ani jedinú porážku a po Pardubiciach a Litvínove vo finále zdolali práve obhajcov titulu zo Vsetína. Naviac si Sparta zároveň pripísala taktiež druhé miesto v štvrtom ročníku Európskej hokejovej ligy, a dosiahla tak na historicky najlepší výsledok českého tímu.
Na jar roku 2001 sa Sparta opäť stretla vo finále so Vsetínom a tentokrát na neho nestačila. Už o rok neskôr sa ale na trón vrátili a získali šiesty majstrovský titul v histórii klubu. Cesta tentokrát viedla cez suverénne víťazstvá v základnej časti a úspešné série play-off proti Třincu, Slavii a Vítkoviciam, práve v Ostrave zdvihol kapitán Richard Žemlička nad hlavu vytúženou trofej.
Po nevydarenom ročníku 2004/2005, keď Sparta posilnená vďaka výluke NHL o hviezdy zo zámoria nečakane vypadla už v štvrťfinále, prišiel ďalší triumf. Aj keď tomu úvod sezóny vôbec nenasvedčoval. Počas novembra ale nahradili trénera Šindela Výborný s Jelínkom a zmeny prebehli aj vo vedení, do ktorého sa zapojil Viliam Sivek. Sparťania síce do vyraďovacích bojov prekĺzli až na poslednú chvíľu zo šiesteho miesta, ale v play-off ich už nikto nedokázal zastaviť. Po finálovej výhre nad Sláviou mohli znovu oslavovať.
A ako jediný tím okrem Vsetína dokázali v samostatnej českej najvyššej súťaži o rok neskôr titul aj obhájiť! Po štvrtej priečke v základnej časti dokráčali cez Zlín, Liberec a vo finále aj cez Pardubice k už ôsmemu triumfu. V nasledujúcich rokoch sa sparťania dočkali dvoch vyradení v štvrťfinále, jedného bronzu a v ročníku 2010/2011 aj historického neúspechu v podobe účasti v play-out.
Hneď v ďalšom ročníku, ktorý načali súbojom so zámorským New York Rangers, dokázali sparťania pod vedením trénera Josefa Jandača suverénne ovládnuť základnú časť a získali Prezidentský pohár. Potom však vypadli už v štvrťfinále, kde nestačili na Kometu Brno. Do sezóny 2012/2013 vstupovala Sparta ako súčasť „Sportovního holdingu Praha“. Počas ročníkov sa vyškriabali z posledného miesta až k priamemu postupu do play-off, už v štvrťfinále im ale vystavil stopku Třinec. V následujúcej sezóne dokázali s rekordným ziskom 110 bodov získať Prezidentský pohár, po postupe cez Vítkovice im ale zavrela cestu do finále opäť Kometa Brno. Sparťania tak po piatich rokoch dosiahli na bronzovú medailu. V ročníku 2014/2015 sparťania dokráčali do semifinále, kde vypadli s Oceláři Třinec, a obsadili konečné štvrté miesto.
Ročníkom 2015/2016 bola odštartovaná nová kapitola klubovej histórie. Sparta sa presunula z Holešovic do libeňské O2 Areny a na domácom ľade odišla bez bodov iba raz. Partia okolo legendárneho Jaroslava Hlinku zakončila základnú časť so 110 bodmi na konte a s najväčším počtom výhier celkovo aj na domácom ľade v histórii klubu. Cez Zlín a Plzeň dokráčali do finále, kde sa predstavili po deviatich rokoch. V šesť-zápasovej partii s Bílými Tygřy nakoniec neuspeli, ale na krk si zavesili strieborné medaile.
Umiestnenia v jednotlivých sezónach.
Protektorát Čechy a Morava.
 Národní liga - 6. ročníkov
Česko-Slovensko.
 Česko-slovenská hokejová liga - 49. ročníkov
 Česko-slovenská druhá hokejová liga - 1. ročník
Česko.
 Česká hokejová extraliga - 19. ročníkov
Súčasný káder (2016/17).
Tréneri
Klub legiend Sparty Praha.
Klub legiend bol založený preto, že viac než storočnú históriu Sparty pomáhalo tvoriť mnoho výrazných osobností a práve im chcel klub touto cestou veľmi poďakovať, uctiť si ich a ukázať im, že si ich váži. Ich prínos, nasadenie a práca, ktorú tu odviedli sa nezmazateľne zapísali do histórie klubu.
22.2.2012 bolo uvedených do tohto klubu 19 bývalých hráčov, trénerov či funkcionárov:
All Star tím Sparty.
V roku 2004 pri 100. výročí založenia klubu vyhlásila Sparta svoj All Star tím. Na počesť vybraných hráčov boli ich dresy slávnostne vyvesené pod strop haly.
V roku 2008 k nim pribudol:
V roku 2012 k nim pribudol:
Slávni hráči.
Hráči, ktorí už ukončili aktívnu kariéru a hrali v NHL, v reprezentácií alebo boli stálicami klubu:
Olympijskí medailisti, ktorí hrali za Spartu:
- Robert Lang, Milan Hnilička, František Kučera
- Jiří Holeček, Vladimír Zábrodský, Jan Havel, Pavel Richter, Jiří Bubla, Josef Horešovský, Jiří Kochta, Jaromír Šindel 
- Jiří Holeček, František Tikal, Jan Havel, Jiří Hrdina, Richard Žemlička, 2-krát Robert Lang, Petr Nedvěd, David Výborný, Petr Bříza, Leo Gudas, Milan Hnilička, Josef Horešovský, Petr Hrbek, Tomáš Jelínek, Jiří Kochta 
Majstrovské kádre.
Česko-Slovensko.
Tréner: Vladimír Zábrodský - hrajúci tréner
Brankári: Jiří Hanzl, Vladimír Mangl
Obrancovia: Kristián Cee, Zdeněk Ujčík, František Tikal, .Podrázsky, .Karban
Útočníci: Jan Hanzl, Vladimír Zábrodský, Miloslav Pospíšil, .Kameník, Václav Prchal, Miloslav Pecko, .Kus, Jan Ziegler
Tréner: Vladimír Zábrodský - hrajúci tréner
Brankári: Jiří Hanzl, Vladimír Mangl
Obrancovia: Kristián Cee, Zdeněk Ujčík, Karel Gut, Miroslav Kubera, .Podrázsky, .Karban
Útočníci: Jan Hanzl, Vladimír Zábrodský, Miloslav Pospíšil, .Kameník, Václav Prchal, Miloslav Vecko, .Matys, Jan Ziegler
Tréneri: Josef Horešovský, Stanislav Berger
Brankári: Petr Bříza, Ivo Čapek
Obrancovia: Leo Gudas, Jiří Kročák, Robert Kostka, Jaromír Látal, Martin Maškarinec, Jan Reindl, Pavel Táborský, Jiří Vykoukal, Milan Černý
Útočníci: Jiří Doležal, Pavel Geffert, Pavel Gross, Jaroslav Hlinka, Martin Hosták, Jaromír Kverka, Milan Kastner, Evžen Musil, Ľuboš Pázler, Vladimír Petrovka, Martin Rousek, Ladislav Svoboda, Jan Tlačil, Richard Žemlička
Tréneri: Pavel Wohl, Josef Horešovský
Brankári: Ivo Čapek, Radek Tóth
Obrancovia: Leo Gudas, Jiří Kročák, Robert Kostka, Pavel Šrek, Zdeněk Toužimský, Václav Burda, Pavel Táborský, Jiří Vykoukal, Jan Boháček
Útočníci: Jiří Doležal, Pavel Geffert, Pavel Gross, Jaroslav Hlinka, Martin Hosták, Jaromír Kverka, Milan Kastner, Evžen Musil, Ľuboš Pázler, Vladimír Petrovka, Martin Rousek, Ladislav Svoboda, Jan Tlačil, Richard Žemlička
Česko.
Tréneri: František Výborný, Pavel Hynek
Brankári: Petr Bříza, Petr Přikryl
Obrancovia: Michal Sýkora, František Kučera, František Ptáček, Pavel Šrek, Jaroslav Nedvěd, Ladislav Benýšek, Miha Rebolj, Martin Holý
Útočníci: David Výborný, Patrik Martinec, Martin Chabada, Jaroslav Hlinka, Jiří Zelenka, Vladimír Vůjtek ml., Michal Broš, Václav Novák, Ondřej Kratěna, Václav Eiselt, Pavel Kašpařík, Petr Havelka, Josef Slanec, Richard Žemlička
Tréneri: Václav Sýkora, Pavel Hynek
Brankári: Petr Bříza, Petr Přikryl
Obrancovia: František Ptáček, Jan Srdínko, Radek Hamr, Pavel Šrek, Jaroslav Nedvěd, Martin Richter, Valdemar Jiruš, Jan Hanzlík, Libor Zábranský
Útočníci: Tomáš Netík, Robert Tomík, Martin Chabada, Jaroslav Hlinka, Jiří Zelenka, Radek Bělohlav, Michal Broš, Václav Novák, Ondřej Kratěna, Jan Tomajko, Pavel Kašpařík, Petr Havelka, Michal Sivek, Richard Žemlička
Tréneri: František Výborný, Marian Jelínek
Brankári: Petr Bříza, Marek Schwarz
Obrancovia: František Ptáček, Karel Pilař, Jiří Vykoukal, Richard Stehlík, Marek Černošek, Ján Tabaček, Milan Toman, Jan Hanzlík
Útočníci: Tomáš Netík, Josef Straka, Martin Chabada, Jaroslav Hlinka, Petr Ton, Jan Marek, Jakub Langhammer, Martin Štrba, Ondřej Kratěna, Michal Dragoun, Pavel Kašpařík, Michal Sivek, Martin Růžička, Martin Špaňhel
Tréneri: František Výborný, Marian Jelínek
Brankári: Tomáš Duba, Dušan Salfický
Obrancovia: František Ptáček, Karel Pilař, Jiří Vykoukal, Richard Stehlík, Marek Černošek, Ján Tabaček, Ladislav Benýšek, Jan Hanzlík, Tomáš Protivný
Útočníci: Tomáš Netík, Jiří Zelenka, Jan Hlaváč, Jaroslav Hlinka, Petr Ton, Karel Hromas, Jakub Langhammer, Martin Štrba, Ondřej Kratěna, Michal Dragoun, Michal Sivek, David Vrbata, Ľuboš Rob, Martin Podlešák